เรื่องร้องเรียน (ถนน,ร้องเรียน,ทางเท้า,กีดขวาง,ความสะอาด) วันที่ 2023-08-23 02:43:49 — แขวงวัดสามพระยา เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033169

ขอให้แก้ไขปัญหาการจำหน่ายสินค้ากีดขวางการจราจรบนบาทวิถีและกีดขวางหน้าร้าน บริเวณบ้านเลขที่ .....ถนนข้าวสาร แขวงตลาดยอด เขตพระนคร กรุงเทพมหานคร จุดสังเกตจะอยู่ตรงข้ามกับ สถานีตำรวจนครบาลชนะสงครามหลังเก่า เนื่องจากผู้ร้องแจ้งว่าจะมีร้านอาหารประเภทอาหารตามสั่งจานเดียว โดยมีเจ้าของร้านเป็นบุคคลเพศหญิง (ทราบชื่อ แต่ไม่ทราบรูปพรรณสัณฐาน ) อ้างตัวเป็นหัวหน้าแผงลอย ได้ทำการตั้งร้านฯ และประกอบอาหารบนบาทวิถี และมีการวางโต๊ะเก้าอี้สำหรับลูกค้านั่งรับประทานอาหารบริเวณริมถนน ซึ่งจะทำการจำหน่ายอาหารฯ ในช่วงเวลาประมาณ 13.00 - 24.00 น. และจากการประกอบอาหาร ทำให้มีควันไฟฟุ้งกระจายเข้าไปยังร้านจำหน่ายกระเป๋าแฟชั่นของผู้ร้อง ทำให้บริเวณรอบ ๆ ร้านและพื้นร้านอาหารสกปรก ไม่สะอาดและ ไม่ถูกสุขลักษณะ ประสบปัญหามาเป็นระยะเวลาประมาณ 8 เดือน เบื้องต้นผู้ร้องได้ติดต่อแจ้งเรื่องไปยังสำนักงานเขตพระนคร และมีเจ้าหน้าที่เพศหญิง (ไม่ทราบชื่อ-นามสกุล) รับเรื่องและประสานเรื่องให้ และหลังจากนั้น มีเจ้าหน้าที่ฝ่ายเทศกิจ เพศชาย (ไม่ทราบชื่อ-นามสกุล และหมายเลขโทรศัพท์) ติดต่อเข้ามาหาผู้ร้อง และแเจ้งว่า "จะดำเนินการจัดการ"  และตั้งแต่วันที่ 20 ตุลาคม 2565 ช่วงเวลาประมาณ 18.00 น. จนถึงปัจจุบันวันที่ 23 ตุลาคม 2565 ยังไม่มีดำเนินการใด ๆ ให้กับทางผู้ร้อง ทั้งนี้ ผู้ร้องประสงค์ให้ร้านอาหารดังกล่าว ย้ายออกจากบริเวณหน้าร้านของตน เพื่อจะได้ทำการจำหน่ายสินค้าอย่างสะดวก และเห็นว่าร้านอาหารตั้งอยู่บนบนบาทวิถี ซึ่งเป็นการกระทำที่ผิดกฎหมาย จึงเห็นควรให้หน่วยงานที่เกี่ยวข้องเข้ามาแก้ไขปัญหาการการจำหน่ายสินค้ากีดขวางการจราจรบนบาทวิถีและกีดขวางหน้าร้าน เพื่อบรรเทาความเดือดร้อนให้แก่ผู้ร้องต่อไป เบื้องต้นได้แจ้งรายงานผลการปฏิบัติงาน กรุงเทพมหานคร โดยสำนักงานเขตพระนคร เมื่อวันที่ 4 พฤศจิกายน 2565 เจ้าหน้าที่ฝ่ายเทศกิจได้ดำเนินการทำหนังสือชี้แจงผู้ร้อง ที่ กท 4009/5091 ลงวันที่ 4 พฤศจิกายน 2565 ขอเรียนให้ทราบดังนี้ 1.กรุงเทพมหานครได้ปรับปรุงถนนข้าวสารเพื่อส่งเสริมการท่องเที่ยว มีการขยายทางเท้าให้กว้างขึ้นและเว้นทางเท้าหน้าอาคารตลอดแนวกว้างประมาณ 3.50 เมตร 2.ประกาศกรุงเทพมหาคนคร เรื่องกำหนดให้ทางเท้าถนนข้าวสารเป็นพื้นที่ทำการค้า ซึ่งทำการค้าบนทางเท้าไม่เป็นการผิดกฎหมาย 3.ฝ่ายเทศกิจ สำนักงานเขตพระนคร ได้ดำเนินการตรวจสอบบ้านเลขที่ 20 ถนนข้าวสาร ไม่พบการตั้งวางกีดขวางหน้าอาคารแต่อย่างใด เป็นการตั้งวางในจุดที่ทำการค้าซึ่งมีระยะห่างจากอาคารเลขที่ 20 ประมาณ 3.50 เมตร ประชาชนและนักท่องเที่ยวเดินได้สะดวก ส่วนกรณีประกอบอาหารทำให้มีควันฟุ้งกระจายไปยังร้านจำหน่ายกระเป๋าของท่านทำให้บริเวณรอบ ๆ ร้านและพื้นร้านสกปรกไม่สะอาด ผู้ค้าได้แก้ไขโดยการติดตั้งอุปกรณ์ในการดูดควันแล้ว ทั้งนี้ เจ้าหน้าที่ได้ประชาสัมพันธ์ให้ดูแลรักษาความสะอาดบริเวณที่ทำการค้าแล้ว แต่ผู้ร้องแจ้งว่าร้านอาหารดังกล่าวมีการทำปล่อง ซึ่งไม่ได้ดูดควัน เมื่อควันจากอาหารเข้าไปในปล่องจะพ่นควันลอยฟุ้งกระจายเข้าไปยังบ้านผู้ร้องกลิ่นตลบอบอวน อีกทั้งในการตั้งวางที่รายงานว่ามีระยะห่างประมาณ 3.50 เมตรนั้น ทางร้านอาหารจะมีการตั้งวางห่างตามข้อกำหนดเมื่อเทศกิจลงพื้นที่ หลังจากนั้นเมื่อทางเทศกิจไปแล้วจะมีการตั้งวางติดกับร้านของผู้ร้องมาก อีกทั้งผู้ร้องแจ้งว่าร้านดังกล่าวมีการกางเต็นท์ ลักษณะเป็นเต็นท์ 4 ขา บดบังหน้าร้านของผู้ร้อง ทางเทศกิจมีการลงพื้นที่และได้แจ้งแก่ผู้ร้องว่าจะเปลี่ยนให้ใช้ร่มแทนเพื่อไม่ให้บดบังหน้าร้าน แต่ปัจจุบัน (วันที่ 21 สิงหาคม 2566) ร้านดังกล่าวยังใช้เต๊นท์ 4 ขา ตั้งวางบดบังหน้าร้านของผู้ร้องเช่นเดิม 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata